3. sz. függelék

|  |  |  |
| --- | --- | --- |
| TOLCSVA EGYEDI TÁJÉRTÉK | | |
| Név | Pontos helyszín | Főbb jellemzők |
| Tűzoltó torony | Szabadság tér | 1880-as években épült torony zömök, alacsony, négyszögletes alaprajzú,  2 szintes épület. Az emelet nyolcszög alaprajzú. Az épületet középpontból a négy oldal felé futó összetett nyeregtető zárja, aminek csúcsán található a tűzvigyázó kilátópont, amelyet kovácsolt vas korlát vesz körül. A bejárat mellett kis emléktábla hirdeti az egyesület fennállásának 100. évfordulóját. |
| Tilalmas fürdő | Az Elő-hegy és a Kopaszka dűlő közötti völgyben, a belterülettől 700 méterre keletre. | Egy 1794-ben Tolcsva határában már köszvényt gyógyító fürdő működött a Tilalmas-fürdő helyén. A 19. század második felétől a kedvelt közfürdőként üzemelt. Szirmay Ádámnénak kocsmája volt itt. A 8 kádas fürdőépület, a különleges, ipartörténeti jelentőségű melegítő berendezés, a fürdő mellé épített különálló nagy táncterem mára teljesen elpusztult, elhagyatott. |
| Nagykő | A Nagy-kő-oldal dűlő, a Bába-kúttól 350 m.. | A Nagy-kő-oldal DK felé lejtő oldalán kiemelkedő rövid gerinc csúcsán álló vulkanikus sziklaalakzat. |
| Dessewffy-kastély | Szent Imre u. 4. | Bónis Ferenc 1659-ben építtette. Bónis Ferencet 1671-ben a Wesselényi-féle mozgalomban való részvétele miatt kivégezték, özvegye Uszfalussy Uz Istvánhoz, majd Semsey Györgyhöz ment férjhez, így a XVIII. század elejétől a Semsey családé volt. 1711-ben Szirmay István, a Rákóczi család bizalmasa, unokaöccsére, Szirmay Andrásra hagyta. A XIX. században került a Dessewffy család tulajdonába, akik saját igényeik szerint alakíttatták át. |
| I. világháborús emlékmű | Szabadság tér. | Négyszögletes terméskő alapon kocka alakú elem áll, amelynek első oldalán A HAZÁÉRT felirat olvasható, bebérkoszorú alakú mintával körülvéve. Az emlékmű felső része egy obeliszk, melynek tetején párkány fut körbe, legfelül a Szent Koronára emlékeztető, fémből készült korona található. Az oszlop első oldalán az elhunytak neve, oldalain hegyükre állított kard motívumok láthatók. |
| Klapka György utcai hagyományos lakóház | Klapka György u. 33. | Csonkakontyolt, lemezborításos nyeregtetővel fedett lakóház. Oromzata deszkázott. Az utcafronti homlokzaton az ablakok körül vakolatkeret, az oromzat alatt lépcsőzetes párkány található. Az ablak mellett pilaszteres vakolatdísz. A ház oldalán, az eresz alján fűrészelt fa díszítősor húzódik. |
| Táncsics utcai lakóház | Táncics u. 19. | Vályog lakóház és istálló. A lakóház nyeregtetős, héjazata lemez, az istálló cserép borítású. Az utcafronti homlokzat fűrészelt deszka oromzattal. |
| Ős Kaján Étterem | Kossuth u. 14-16. | A termésk épületet a francia tulajdonos újította fel, éttermet alakított kii benne. Az épületek rusztikus stílusát kívül, belül meghagyták, az utcafronton lévő faragott fa keretes ablakok körül stukkó díszek kerültek elhelyezésre, melyek jellegzetes motívuma a szigorú tekintetű emberi arc. |
| lakóház | Kossuth u. 1. | A kb. 150 nm alapterületű, nyeregtetős, terméskő épület és a mellette álló s melléképület, valamint a kőkerítés egyedi megjelenésű. A főépület utcafronti homlokzata terméskő , az Ős Kaján Étteremmel megegyező díszítéseket visel. |
| Kincsem-borház | A Kincsem dűlő tetején, 025/8 HRSZ | A XIX. század derekán épült kétszintes klasszicista épület, melynek fő homlokzatát négy dór oszlopos timpanonos portikusz dísziti. |
| Görög katolikus templom | Táncsics u. 44. | 1745-ben alapították a lelkészséget. E vallási közösséghez tartoztak a nevezetes görög Constantin család, tagjai, akik az egyház vezetésében fontos szerepet játszottak. |
| Bacchus szobor | Petőfi utca. | A bor római istenét ábrázoló faragott fa szobor Sárossy Tibor szobrászművész alkotása. A szobor talapzatán kis tábla, melyen a következő áll: Tolcsva-Erdőhorváti/ Hegyközség/ Állítva/ 2001. |
| Világörökségi pincesor | Ady Endre utca. | A pincék a 827777/329777-827687/329977-827930/330024 sarokponti koordinátákkal lehatárolható háromszög területén helyezkednek el. Az eredetileg kisebb családi pincéket a 19. század végén, 20. század elején vágták egybe. A 8-30 méter mély, vulkáni tufába vájt pincejáratok a 13. és a 17. századból. Megtalálható bennük a borhoz kötődő építészetnek a tokaji borvidékre jellemző valamennyi eleme. A tiszta levegőt a léleklyukak biztosítják. A pincék viszonylag sűrűn állnak egymás mellett, támfalaik sok helyen teljesen egybeolvadnak. |
| Bába-kút | Az Elő-hegy dűlő keleti oldalán található völgy főjén. | A forrást egymásra rakott terméskövekből, kötőanyag használata nélkül rakták. A tetejét nagy lapos kő fedi. A Bába-kút a környék egyik legrégebb forrásfoglalása, dűlőt is neveztek el róla. |
| Bormúzeum és Borászati Kultúra háza | Kossuth u. 32. | A Tolcsvai Bormúzeum Hegyalja legjelentősebb borászati bemutatóhelye. Láthatók itt 17. századi zerszámok, a XIX. század elején készült prések, regéci üvegpalackok, egy palack 17. század végi tokaji aszú és az 1904-20 közötti muzeális borok készlete. Tokaj-Hegyalja egyik legrégebbi és legnevesebb pincéje négy pincéből áll. A fő ág a Constantin, a másik az Adrianyi, a kettőt összekötő ág a felső Rákóczi pince, de az Adriányi pincével összeköttetésben áll a Liebmann pince is. A Constantin pince nevét a XVI. században Macedóniából Magyarországra települt gazdag görög kereskedő családról kapta, melynek leszármazottai sokat tettek Tolcsva virágzó borászatáért. A pince közel 1000 fm, kivájt pince, melyben több ezer palack muzeális bort tárolnak, valamint 999 db. fahordóban érik, fejlődik az úgynevezett muzeálisnak jelölt bor. A pincészetben tárolt borok rendkívül nagy értékkel bírnak. Fellelhető a pincénkben az 1900-as évek elejéről származó termékek, illetve vannak 1906, 1912, 1915, 1920, 1936, 1937, 1940, 1942 stb. évjáratú borok is. A pincében tárolt borok több mint 80 %-a három, négy, öt és hat puttonyos aszúk kategóriájába tartozik. Jelentős készlet van, régi évjáratú aszúeszenciákból is. |
| Királyudvar | Kossuth L. u. 63. | A XVII. század felső-magyarországi építészetének jellegzetes építménye. Az egykori kastélyudvart és kertet övező kőfalból csak kis részek állnak és a régi telekre új lakó- és gazdasági épületek kerültek az elmúlt több mint fél évszázadban. Építési ideje nem ismert, de a Rákóczi család már a XVII. század második évtizedétől Tolcsva birtokosa volt. A fennmaradt gazdasági feljegyzések szerint feltehetően a kassai, eperjesi vagy lőcsei mesterek építették. A műemlék helyreállítása 1960-ban történt meg. |
| Kurucz-kastély és környezete | Bajcsy-Zsilinszky u. 45. | Részben alápincézett, földszintes, közel négyzetes alaprajzú, cserépfedésű sátortetős épület, keleti oldalán timpanonnal lezárt portikusszal. Klasszicista stílusban 1830 körül épülhetett. Fő homlokzatának tengelyében négy korinthuszi oszloppal alátámasztott timpanonos portikusszal hangsúlyozott bejárat díszíti. |
| Római katolikus templom | Bajcsy-Zsilinszky u. | Gótikus plébánia templom a XIV. században épülhetett. XVIII. századi barokk-kori átépítésű a torony fagalériája és zsindelyfedésű sisakja is. Belső tereit az ablakokban lévő színes üvegek és a mennyezeten található freskók teszik még különlegesebbé. Több harangja közül a legrégebbi 1655-ből való, amit Wierd György harangöntő mester öntött Eperjesen. A római katolikus egyház 1437-től működik a településen, ekkortól már biztosan temploma is volt. A templom Kisboldogasszony tiszteletére lett szentelve. Nevezetes esemény volt a település és a templom életében, hogy 1806. március 14-15-én itt őrizték a magyar szent koronát. |
| Szirmay-kastély | Kossuth L. u. 37. | A barokk eredetű, klasszicista stílusú kastélyt 1820 körül Szirmay Ádám építtette. A XIX. század végén báró Waldbott Frigyes eklektikus átalakításokat, bővítéseket hajtott végre az épületen, ami így nyerte el jelenlegi formáját. A környezeti beépítettség ellenére ma is nagyméretű telek, kert veszi körül, ahol még láthatóak az egykori kastélypark idős fái. Számos rendezvénynek ez a park ad otthont és itt található egy a kastélyhoz tartozó, terméskőből épült pince is. |
| Református templom | Kossuth L. utca. | A tolcsvai református egyházközösség 1563-tól működik. Az ellenreformáció idején Báthory Zsófia a katolikus hitre áttérve a templomot átadta, így 1671-1705 között a katolikus hívek használatában volt. A hívek 1714-től egy présházból átépített oratóriumot használtak. A mai templom csak később, a korábbi templom leégése után, 1864-ben épült. |
| Római katolikus kápolna | Temető. | Neoromán stílusban épült kápolna. Szürke terméskőből épült. A homlokzati oldalon két támpillér található. A bejárat fából készült díszes faragásokkal. A homlokzat a kápolna nyeregteteje mentén záródik a toronyhoz. A tornyon, a bejárat felett feliratmező található, benne a JÉZUS SZENT SZÍVÉNEK/ 1936 felirat olvasható. A tornyon és a kápolna oldalain egyforma, keskeny, állított téglalap alakú, enyhén csúcsívesen záródó ablakok találhatók. A torony sisakját fémlemezek borítják. |
| Keleti pinceegyüttes | A Kopaszka dűlő. 019/a HRSZ | A település keleti külterületével határosan kilenc pincéből álló együttes. Bejárati homlokzatuk általában helyi terméskőből készült. Ajtajaik ráccsal védettek. |
| Petőfi utcai pincesor | Petőfi S. utca déli része. | A településre bevezető főútvonal mellett, öt pincéből álló pincesor. A pincék bejárata terméskőből rakott. A felszíni szellőzőnyílásokat terméskőből alakították ki. Az egyik pince bejárata felett dátum és monograml: 1905. SM |
| Arany János utcai pincesor | Arany J. utca, a temető mellett. | A 10 pincéből álló együttes az izraelita és a katolikus temetők alatt helyezkedik el. A pincék három egymás alatti sorban helyezkednek el. A pincebejáratok szinte mindegyike terméskőből rakott, a bejáratokat körülvevő támfal teteje nyeregtető-szerűen záródik. A bejárat többé-kevésbé díszes kovácsoltvas ráccsal zárható. |